श्री गोयल ने घोषणा की कि राज्य के कुल्लू जिला में एक बुनकर सेवा और डिजाइन संसाधन केंद्र स्थापित किया जाएगा ताकि राज्य के आकर्षक हस्तशिल्प उत्पादों को प्रोत्साहित किया जा सके और अंतरराष्ट्रीय बाजार में इन उत्पादों के निर्यात के लिए एक बेहतर मंच प्रदान किया जा सके । मंत्री महोदय आज कुल्लू में हिमाचल प्रदेश राज्य के स्वर्ण जयंती वर्ष के उपलक्ष्य में सेवा एवं समरसता अभियान के तहत आयोजित हस्तशिल्प और हथकरघा कारीगरों के साथ संवाद कार्यक्रम में बोल रहे थे।